Šorelių valsčius

Šorelių valsčius (, nuo 1938 m. Amtsbezirk Adlerswalde) – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Didžiuosiuose Šoreliuose (į valsčiaus sudėtį neįėjo).

Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“.Vasilijus Safronovas, Valsčius, 2, Mažosios Lietuvos enciklopedija. Nuoroda tikrinta 2024-09-01. Valsčiaus sudėtyje buvo viena, Šorelių girininkijos dvaro apygarda;Amtsbezirk Adlerswalde, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-09-02. 1910 m. joje gyveno 140 žmonių.Landkreis Pillkallen , Gemeindeverzeichnis Deutschland 1900. Nuoroda tikrinta 2024-09-02. Priskyrus visas gyvenvietes (kolonijas, girininkijų sodybas) gretimiems valsčiams, iki 1933 m. apygardoje gyventojų nebeliko.Landkreis Pillkallen , verwaltungsgeschichte.de. Nuoroda tikrinta 2024-09-02.

Valsčius buvo vidurinėje apskrities dalyje, apėmė visą Šorelių girią ir girios vidury telkšančią Šorelių Plynės pelkę. Valsčiumi tekėjo Įsrutis, Meškupė ir Paurupė, pakraščiais – Būdupė, Ragupė, Maurupė (Žvirgalio intakas), Šeškupė (Įsruties intakas).

 Šaltiniai 

Kategorija:Pilkalnio apskrities valsčiai